1990 шеран Европин чемпионатехь Ольгас яьккхира детин мидал, ткъа Барселонера Олимпиадехь иза пхоьалгӀа яра. ШолгӀачу шарахь дуьненан чемпионатехь Чернявскаяс дешин мидал яьккхира. Шена дуьхьала болчарел иза 2 метр гергга совъелира. 1994 шеран Европин чемпионатехь Ольгас яьккхира 5-гӀа меттиг. Кхин а шо даьлчи дуьненан чемпионатехь цуьнан аьтту белира борзанан мидал яккха. 1996 а, 2004 шерашкарчу Олимпийн ловзаршкахь Ольгега совгӀатан меттигаш баха ца белира. Атлантехь иза хилира 6-гӀа, ткъа Афинехь финале дехьа а ца ялаелира.